**Podmienky poskytnutia finančných prostriedkov z príspevku**

|  |  |  |  |
| --- | --- | --- | --- |
| **P. č.** | **Názov podmienky** | **Popis podmienky** | **Forma preukázania** |
| **1.** | **Podmienka predložiť žiadosť o finančné prostriedky z príspevku riadne, včas a v určenej forme** | **Žiadosť o finančné prostriedky z príspevku** je doručená **riadne**, zaslaný formát umožní objektívne posúdenie obsahu žiadosti o finančné prostriedky z príspevku, pričom sa požaduje vypracovanie žiadosti o finančné prostriedky z príspevku v elektronickej forme, v slovenskom alebo českom jazyku a v prípade príloh predložených v inom ako slovenskom jazyku alebo českom jazyku, musí byť priložený úradný preklad do slovenského jazyka.  Je doručená **včas**, ak je doručená na samosprávny kraj elektronicky, najneskôr v posledný deň uzávierky vyzvania. Ak užívateľ predkladá žiadosť o finančné prostriedky z príspevku v listinnej podobe, rozhodujúci je dátum odovzdania žiadosti o finančné prostriedky z príspevku osobne na podateľni vyššieho územného celku alebo dátum podania na poštovú prepravu, ktorý nesmie byť neskorší ako deň uzávierky vyzvania, uvedený pre oba spôsoby predloženia.  Je doručená vo forme **určenej** vyšším územným celkom (vzor formulára žiadosti o finančné prostriedky z príspevku, viď príloha č. 1 žiadosť o finančné prostriedky z príspevku - Príručka pre užívateľa) a odoslaná elektronicky, alebo predložená v listinnej forme, spolu so všetkými povinnými prílohami, ktoré sú neoddeliteľnou súčasťou tejto príručky pre užívateľa v súlade s § 16 zákona 121/2022 Z. z. o príspevkoch z fondov EÚ. | Užívateľ predkladá žiadosť o finančné prostriedky z príspevku v stanovenom termíne, na predpísanom formulári (Príloha č.1 Žiadosť o poskytnutie finančných prostriedkov z príspevku – Príručka pre užívateľa) |
| **2.** | **Podmienka oprávnenosti užívateľa** | **Oprávneným užívateľom na predloženie žiadosti o finančné prostriedky z príspevku je:**  Oprávnenými žiadateľmi sú poskytovatelia zdravotnej starostlivosti vo verejne dostupných zariadeniach ambulantnej zdravotnej starostlivosti, konkrétne všeobecná ambulancia, primárna gynekologicko-pôrodnícka ambulancia a špecializovaná ambulancia, uvedení v prílohe príručky pre užívateľa. | Užívateľ splnenie podmienky preukáže čestným vyhlásením.  Výber oprávnenosti užívateľa si užívateľ overí v zozname vybraných špecializácií ambulancií (príloha č. 3 Zoznam oprávnených odborností - Príručka pre užívateľa)  Zároveň sa preukáže:  -potvrdenie o prevádzkovaní ambulancie na oprávnenom území;  -doklad o zápise užívateľa v registri partnerov verejného sektora  -notársky overený podpisový vzor (relevantné ak žiadateľ predkladá ŽoFPzP listinne);  -splnomocnenie osoby konajúcej v mene žiadateľa (ak relevantné). |
| **3.** | **Podmienka splnenia základných/vylučujúcich a regionálnych kritérií pre výber projekt** | Finančné prostriedky z príspevku budú poskytnuté užívateľom iba v prípade splnenia všetkých regionálnych kritérií definovaných vyšším územným celkom (príloha vyzvania). Kritériá budú bodované a poradie úspešných užívateľov bude stanovené vzostupne na základe získaných bodov od najväčšieho súčtu bodov. V prípade rovnakého súčtu bodov, vyšší územný celok stanoví rozhodujúce kritérium, na základe ktorého bude definované poradie úspešných užívateľov. | Užívateľ splnenie podmienky preukáže čestným vyhlásením. |
| **4.** | **Podmienka, že užívateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 137 nariadenia č. 2024/2509)** | Užívateľ nesmie byť evidovaný v Systéme včasného odhaľovania rizika a vylúčenia (EDES) ako vylúčená osoba alebo vylúčený subjekt (v zmysle článku 137 a nasledujúcich Nariadenia Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách. | Užívateľ splnenie podmienky preukáže čestným vyhlásením. |
| **5.** | **Podmienka zákazu vedenia výkonu rozhodnutia voči užívateľovi** | Voči užívateľovi nie je vedený výkon rozhodnutia. V rámci tejto podmienky poskytnutia prostriedkov z príspevku v prípade relevantných prípadov sa overuje aj skutočnosť, že projekt nezahŕňa činnosti, ktoré boli súčasťou operácie, v prípade ktorej sa začalo alebo malo začať vymáhacie konanie v súlade s článkom 71 všeobecného nariadenia po premiestnení výrobnej činnosti mimo oblasti programu. Podmienka sa netýka výkonu rozhodnutia voči členom riadiacich a dozorných orgánov užívateľa, ale je relevantná vo vzťahu k subjektu užívateľa.  Nerelevantné pre ministerstvá, ostatné ústredné orgány štátnej správy a ostatné štátne rozpočtové organizácie. | Užívateľ splnenie podmienky preukáže čestným vyhlásením. |
| **6.** | **Podmienka oprávnenosti aktivít** | Predložená žiadosť o finančné prostriedky z príspevku musí byť plne v súlade so špecifickým cieľom Zabezpečenie rovného prístupu k zdravotnej starostlivosti a zvýšenie odolnosti systémov zdravotnej starostlivosti vrátane primárnej starostlivosti a podpory prechodu z inštitucionálnej starostlivosti na rodinnú a komunitnú starostlivosť (EFRR) a príslušným typom akcie PSK.  **Oprávnený typ akcie:** Podpora modernizácie materiálno-technického zabezpečenia najmä ambulancií vybraných špecializácií vrátane materiálno-technického zabezpečenia mobilných služieb dlhodobej zdravotnej starostlivosti.  V rámci tejto akcie môže užívateľ realizovať aktivitu:  **„Obnova a modernizácia materiálno-technického vybavenia pre poskytovanie zdravotnej starostlivosti vo všeobecných a špecializovaných ambulanciách“.** | Užívateľ splnenie podmienky preukáže:  -uvedie v žiadosti o finančné prostriedky z príspevku čo dosiahne realizáciou aktivity.  -uvedie žiadanú sumu v rozpočte.  -predloží inventarizáciu prístrojového vybavenia  Užívateľ splnenie podmienky preukáže aj čestným vyhlásením. |
| **7.** | **Podmienka, že projekt je realizovaný na oprávnenom území** | Užívateľ je povinný realizovať projekt a jeho aktivity výhradne na oprávnenom území, t. j. územie menej rozvinutého regiónu. | Užívateľ splnenie podmienky preukáže čestným vyhlásením. |
| **8.** | **Podmienka primeranosti a reálnosti plánovaných hodnôt merateľných ukazovateľov a iných údajov** | Výstupy dosiahnuté realizáciou aktivity projektu, musia byť kvalifikované prostredníctvom merateľných ukazovateľov definovaných v prílohe Merateľné ukazovatele projektu a iné údaje Príručky pre užívateľa, ktoré je potrebné plniť po ukončení realizácie projektu až do ukončenia doby udržateľnosti. | Užívateľ splnenie podmienky v žiadosti o finančný prostriedok z príspevku uvedie o aký príspevok k plneniu merateľného ukazovateľa dosiahne po ukončení realizácie projektu. |
| **9.** | **Podmienka finančnej spôsobilosti užívateľa na spolufinancovanie projektu** | Užívateľ sa spolupodieľa minimálne 8 % na celkových oprávnených výdavkoch finančných prostriedkov z príspevku pridelenému samosprávnemu kraju, ako prijímateľovi nenávratného finančného príspevku.  Užívateľ musí byť finančne spôsobilý na spolufinancovanie projektu. Výška spolufinancovania projektu zo strany užívateľa sa stanovuje minimálne ako rozdiel medzi celkovými oprávnenými výdavkami projektu a žiadaným finančným prostriedkom z príspevku. | Užívateľ splnenie podmienky preukáže potvrdením bankovej inštitúcie a uvedie číslo samostatného účtu, poprípade podúčtu pre príjem finančných prostriedkov z príspevku.  Link účtovej závierky za predchádzajúce obdobie a čestným vyhlásením. |
| **10.** | **Podmienka oprávnenosti a hospodárnosti výdavkov a limity** | Výdavky projektu musia byť preukázateľne oprávnené na financovanie z P SK, t. j. musia byť v súlade s Rámcom implementácie fondov (RIF) a Príručkou k oprávnenosti výdavkov zverejnenou na webovom sídle https://eurofondy.gov.sk a musia spĺňať princíp hospodárnosti, efektívnosti a účelnosti. Počas celej doby implementácie je užívateľ povinný dodržiavať princíp hospodárnosti, efektívnosti a účelnosti, tak ako je uvedené v § 2 ods. 2 zákona o príspevkoch poskytovaných z fondov. Všetky ustanovenia je prijímateľ povinný primerane aplikovať aj na užívateľa, s ktorým prijímateľ uzatvorí zmluvný právny vzťah. Táto povinnosť sa vzťahuje aj na užívateľa.  Oprávnené výdavky a limity sa uvedú z prílohy č. 3 usmernenia | Užívateľ splnenie podmienky preukáže:  -uvedie v žiadosti o finančné prostriedky z príspevku čo dosiahne realizáciou aktivity.  -uvedie žiadanú sumu v rozpočte.  -predloží inventarizáciu prístrojového vybavenia  Užívateľ splnenie podmienky preukáže aj čestným vyhlásením. |
| **11.** | **Podmienka zamedzenia duplicitného financovania** | Užívateľ na oprávnené výdavky nemôže súčasne žiadať ich financovanie z iných verejných zdrojov v zmysle príručky k oprávnenosti výdavkov zverejnenej na webovom sídle <https://eurofondy.gov.sk/dokumenty-a-publikacie/metodicke-dokumenty/> . V rámci podmienky sa overuje, či sa výdavky v žiadosti neprekrývajú s inou verejnou pomocou.  Oprávnení užívatelia, môžu predložiť žiadosť o finančné prostriedky z príspevku len za podmienky, že predmetom žiadosti sú iba výdavky, na ktoré v minulosti nebol poskytnutý príspevok z verejných zdrojov. Nesmie ísť ani o úhradu výdavku formou daru, sponzorský príspevok alebo iný finančný alebo vecný príspevok. V prípade zistenia duplicitnej podpory z verejných zdrojov bude poskytnutý príspevok definovaný ako neoprávnený výdavok a bude vymáhaný a to aj dodatočne.  Dvojitým financovaním sa rozumie aj situácia, ak sa k výsledku daného opatrenia alebo jeho časti dospeje nielen použitím prostriedkov finančného mechanizmu, ale aj využitím iných zdrojov z rozpočtu EÚ, pričom takéto použitie nebolo vopred indikované EK v rámci Plánu obnovy a odolnosti a zohľadnené v nákladovom ohodnotení príslušnej investície alebo reformy a to v súlade s vykonávacím rozhodnutím Rady o schválení posúdenia plánu obnovy a odolnosti Slovenska. Dvojitým financovaním sa môže považovať aj situácia, ak výsledok danej operácie je vykazovaný EK v rámci rôznych nástrojov podpory, bez ohľadu na spôsob preukazovania zrealizovania opatrenia. | Užívateľ splnenie podmienky preukáže čestným vyhlásením. |
| **9.** | **Podmienky týkajúce sa štátnej pomoci a vyplývajúce zo schém štátnej pomoci/pomoci de minimis SVHZ 1/2025** | **Žiadosť o finančné prostriedky z príspevku** bude v rámci posúdenia oprávnenosti aktivít posúdená voči pravidlám štátnej pomoci a v súlade s oprávnenými aktivitami uvedenými vo vyzvaní. V prípade, že aktivita uvedená v rámci žiadosti o finančné prostriedky z príspevku nie je v súlade s oprávnenými aktivitami vyzvania, takáto aktivita nebude podporená.  Užívateľ zároveň berie na vedomie, že nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci aj v prípade, ak v rámci projektu dôjde k poskytnutiu tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Zároveň si je vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme užívateľa a spôsobe jeho financovania. Schéma de minimis SVHZ je zverejnená na webovom sídle poskytovateľa nenávratného finančného príspevku, ktorým je Ministerstvo zdravotníctva SR. | Užívateľ splnenie podmienky preukáže čestným vyhlásením. |
| **11.** | **Podmienka oprávnenosti z hľadiska súladu s horizontálnymi princípmi** | Projekt, ktorý je predmetom žiadosti o finančný prostriedok z príspevku musí byť v súlade s horizontálnymi princípmi udržateľný rozvoj a podpora rovnosti mužov a žien a nediskriminácie.  V zmysle Partnerskej dohody SR na roky 2021 – 2027 bude za účelom zabezpečenia súladu operácií podporovaných z fondov politiky súdržnosti EU na obdobie 2021 – 2027 s **Chartou EÚ**a dodržiavania povinností vyplývajúcich z Dohovoru OSN a zabezpečenia prístupnosti v súlade s jeho článkom 9 mechanizmus riadenia, koordinácie, implementácie, hodnotenia a kontroly horizontálnych princípov pre oblasť základných práv, nediskriminácie, rovnosti mužov a žien a ochrany osôb so zdravotným postihnutím koordinovaný na národnej úrovni.  <https://horizontalneprincipy.gov.sk/hp-v-novom-po-2021-2027/index.html?csrt=12042263763832654572> | Užívateľ splnenie podmienky preukáže čestným vyhlásením. |
|  | **Podmienka dodržiavanie zásady „nespôsobiť významnú škodu“ DNSH** | Užívateľ počas realizácie projektu musí zabezpečiť súlad so zásadou „nespôsobiť významnú škodu“. Ide hlavne o plnenie podmienok zeleného verejného obstarávania. Postup pre zabezpečenie plnenia zásady „nespôsobiť významnú škodu“ je uvedený v prílohe vyzvania. | Užívateľ splnenie podmienky preukáže čestným vyhlásením. |
| **12.** | **Podmienka časovej oprávnenosti** | Časová oprávnenosť výdavkov je od ............. do ...............,  Časová oprávnenosť realizácie projektu je definovaná dňom podania žiadosti o poskytnutie finančných prostriedkov z príspevku na VÚC, po dobu 12 mesiacov. | Užívateľ splnenie podmienky preukáže uvedením v žiadosti o finančné prostriedky z príspevku. |

**Postup overovania procesu výberu užívateľov na základe vyhláseného vyzvania vyšším územným celkom.**

* Vyšší územný celok stanoví regionálne kritériá, ktoré budú posúdené Ministerstvom zdravotníctva SR ako poskytovateľa nenávratného finančného príspevku.
* Ministerstvo zdravotníctva SR ako poskytovateľ nenávratného finančného príspevku overí správnosť aplikácie výberu užívateľa na základe vyzvania vyššieho územného celku.
* Po overení správnosti aplikácie vyšší územný celok vydá Oznámenie o splnení/nesplnení podmienok poskytnutia finančných prostriedkov z príspevku.
* V prípade kladného stanoviska zároveň vyšší územný celok zašle úspešnému užívateľovi návrh zmluvy o poskytnutí finančného prostriedku z príspevku.